**PASVALIO PETRO VILEIŠIO GIMNAZIJOS MOKYTOJŲ METODINĖS TARYBOS**

**VEIKLOS PLANAS 2025-2026 M.M.**

**PRIORITETAS: burti mokytojų bendruomenę nuolat mokytis ir kelti kvalifikaciją, įgyvendinant Bendrąsias ugdymo programas, kolegialiai ieškant iškilusių problemų sprendimų, reflektuojant savo veiklą, bendradarbiaujant bei dalinantis darbo patirtimi.**

**TIKSLAS:** skatinti nuolatinį mokytojų profesinės kompetencijos augimą, siekiant ugdymo(si) proceso veiksmingumo užtikrinimo.

**UŽDAVINIAI:**

1. Užtikrinti kryptingą gimnazijos mokytojų metodinių grupių veiklą ir aktyvinti darbo patirties sklaidą.
2. Tobulinti bendradarbiavimo kultūrą, įgyvendinant Bendrąsias ugdymo programas, Tarptautiškumo strategiją ir Gimnazijos strateginio plano tikslus bei uždavinius.
3. Siekiant nuolatinės ugdymo kokybės, tobulinti mokytojų kompetencijas naudoti ugdymo procese skaitmenines priemones ir DI .

**METODINĖ TARYBA**

1. **Sigitas Filmanavičius** – fizinio ugdymo mokytojų metodinės grupės pirmininkas
2. **Monika Grigaliūnienė** – visuomeninių mokslų mokytojų metodinės grupės pirmininkė
3. **Vitalija Kanišauskaitė** – užsienio kalbų mokytojų metodinės grupės pirmininkė
4. **Ala Kutkauskienė** – dorinio ugdymo mokytojų metodinės grupės pirmininkė
5. **Loreta Liukpetrienė** – direktoriaus pavaduotoja ugdymui
6. **Rūta Lukošiūnaitė** – gamtos mokslų mokytojų metodinės grupės pirmininkė
7. **Andrius Maračinskas** – neformalaus ugdymo skyriaus vedėjas
8. **Inga Jakubonienė** – tiksliųjų mokslų mokytojų metodinės grupės pirmininkė
9. **Dalia Baniulienė** – meninio ugdymo mokytojų metodinės grupės pirmininkas
10. **Simona Stapulionienė** – lietuvių kalbos ir literatūros mokytojų metodinės grupės pirmininkė
11. **Asta Stipinienė** – direktoriaus pavaduotoja ugdymui
12. **Danutė Užuotienė** – direktoriaus pavaduotoja ugdymui

**PRIEMONIŲ PLANAS**

|  |  |  |  |  |  |
| --- | --- | --- | --- | --- | --- |
| Eil. Nr. | Metodinės veiklos turinys | Laukiamas rezultatas | Mėnuo | Atsakingas(-i) | Pastabos |
| **1 uždavinys.** Užtikrinti kryptingą gimnazijos mokytojų metodinių grupių veiklą ir aktyvinti darbo patirties sklaidą. | | | | | |
| 1 | Metodinės veiklos sėkmingumo aptarimas ir tolimesnės veiklos planavimas 2025-2026 mokslo metams | Metodinėje taryboje bus kartu aptartos metodinės veiklos sėkmės ir sunkumai, išvados panaudotos planuojant tolimesnę veiklą. Tikslingai organizuojama metodinė veikla padės įgyvendinti gimnazijos uždavinius, įgyvendinant Bendrąsias programas. | Rugsėjis | V. Kanišauskaitė,  Metodinė taryba |  |
| 2 | 2023-2025 metų gimnazijos strateginio plano įgyvendinimo SSGG analizė ir prioritetinių vertybinių nuostatų aptarimas | Metodinėse grupėse bus diskutuota ir apsvarstyta 2023-2025 metų gimnazijos strateginio plano įgyvendinimo sėkmės ir nesėkmės, išgrynintos prioritetinės kryptys. | Spalis | V. Kanišauskaitė, Metodinė taryba |  |
| 3 | DI naudojimo galimybės ir poreikis gimnazijoje | Bus aptarta dirbtinio intelekto naudojimo ugdymo procese patirtis, pasidalinta nuomonėmis ir numatyti kvalifikacijos tobulinimo poreikiai. | Lapkritis | V. Kanišauskaitė, metodinių grupių pirmininkai |  |
| 4 | PAMOKOS STUDIJOS metodikos teikiamos galimybės | Bus aptartos galimybės ir numatytos gairės Pamokos studijos metodikos naudojimui mokytojų kolegialiam bendradarbiavimui | Gruodis | V. Kanišauskaitė, metodinių grupių pirmininkai |  |
| 5 | 2-ų klasių mokinių projektinių darbų įgyvendinimas | Bus aptarti mokinių projektinių darbų įgyvendinimo tarpiniai rezultatai, iškilusios problemos ir numatytos pagalbos priemonės sunkumams likviduoti. Bus pasidalinta darbo patirtimi. | Sausis | V. Kanišauskaitė, metodinių grupių pirmininkai |  |
| 6 | BP įgyvendinimo sėkmingumo ir problemų aptarimai | Bus aptarta BP įgyvendinimo sėkmės ir sunkumai. Bus surasti sprendimai iškilusioms problemoms spręsti. Bus pasidalinta darbo patirtimi. | Vasaris  Birželis | V. Kanišauskaitė  Metodinė taryba,  administracija |  |
| 7 | Bandomųjų brandos egzaminų organizavimo poreikio, vertinimo formų ir priemonių, skirtų mokinių pasiekimams gerinti, aptarimas | Bus susitarta dėl bandomųjų egzaminų vykdymo ir vertinimo formų, mokiniams sudarytos galimybės pasitikrinti savo žinias ir gebėjimus, ruošiantis brandos egzaminams. Egzaminų rezultatai bus panaudoti pedagoginės pagalbos teikimo efektyvinimui. | Sausis- balandis | S. Stapulionienė,  I. Jakubonienė,  R. Lukošiūnaitė,  M. Grigaliūnienė |  |
| 8 | Bendradarbiavimas su Biržų „Saulės“ gimnazijos, Pakruojo „Atžalyno“ ir kitų mokyklų metodinėmis tarybomis  Bendradarbiavimas su Valmieros 2 vidurinės mokyklos (Latvija) ir Tartu Annelinna gimnazijos (Estija) mokytojais | Bus puoselėjami metodinių tarybų bendradarbiavimo ryšiai, dalijamasi pedagogine patirtimi, vykdoma metodinė sklaida tarp bendradarbiaujančių mokyklų mokytojų. Bus nuolat ieškoma galimybių bendradarbiauti su kitomis mokyklomis vykdant projektus, konkursus, kvalifikacijos tobulinimo bei kitus renginius. | Pagal galimybes per mokslo metus | V. Kanišauskaitė  Metodinių grupių pirmininkai |  |
| 9 | Mokytojų dalinimasis patirtimi mokinių IT naudojimosi ir kompetencijų ugdymosi srityje | Mokytojai dalinsis patirtimi, ieškant naujų patrauklių mokymosi formų ir įsivertinimo, naudojant skaitmenines priemones ir dirbtinį intelektą, stiprinančius mokinių įsitraukimą ir atsakomybę už savo tobulėjimą ir ūgtį. | Per mokslo metus | V. Kanišauskaitė  Metodinių grupių  pirmininkai | Gimnazijos mokytojai |
| 10 | 2-ų klasių mokinių projektinių darbų patirčių konferencija 1-ų klasių mokiniams | 1-ų klasių mokiniai susipažins su jau įgyvendintais geriausių projektinių darbų pavyzdžiais. Bus aptarti 2-ų klasių projektinių darbų rezultatai, planavimo, įgyvendinimo ir vertinimo nesklandumai, problemos ir pakoreguotos Metodinės rekomendacijos kitiems mokslo metams. | Gegužė-birželis | Administracija  Metodinės tarybos nariai |  |
| **2 uždavinys.** Tobulinti bendradarbiavimo kultūrą, įgyvendinant Bendrąsias ugdymo programas, Tarptautiškumo strategiją ir Gimnazijos strateginio plano tikslus bei uždavinius. | | | | | |
| 11 | Tarptautinio Erasmus+ projekto patirtis, ugdant mokinių savarankiškumą ir organizuotumą | Bus pristatyta tarptautinio projekto patirtis kompetencijų ugdymo procese, dalijamasi pedagogine patirtimi, aptartas mokytojų, mokinių ir tėvų Erasmus+ projekto veiklų vertinimas. Įvairių dalykų mokytojai tobulins dalykines ir bendrąsias kompetencijas. | Vasaris | V. Kanišauskaitė  A. Stipinienė |  |
| 12 | Atvirų pamokų/ veiklų, kuriose mokytojai sėkmingai ugdo mokinių įvairias kompetencijas, taiko įtraukiojo ugdymo strategijas, naudoja skaitmenines priemones ir DI stebėjimas | Kiekvienoje metodinėje grupėje bus skatinama organizuoti įvairias integruotas veiklas, atviras pamokas, orientuotas į mokinių kompetencijų ugdymą. Bus plėtojamos mokytojų bendradarbiavimo kompetencijos, stiprės kolegialus ryšys. | Per mokslo metus | Metodinių grupių pirmininkai | Gimnazijos mokytojai |
| 13 | Dalykinių dienų bei renginių organizavimas | Matematikos, lietuvių, užsienio kalbų, gamtos ir socialinių mokslų bei menų dienų metu bus organizuojamos integruotos, kūrybinės veiklos, supažindinančios su dalykinėmis inovacijomis ir ugdančios mokinių bei mokytojų kultūrines bei kūrybiškumo kompetencijas. | Per mokslo metus | Metodinės tarybos nariai |  |
| 14 | PAMOKOS STUDIJOS metodikos naudojimas kolegialiam mokytojų bendradarbiavimui | Kiekvienoje metodinėje grupėje bus suburta bent po vieną komandą mokytojų kolegialiam bendradarbiavimui naudojant PAMOKOS STUDIJOS metodiką. | Sausio-gegužės mėn. | Metodinių grupių pirmininkai |  |
| **3 uždavinys. Siekiant nuolatinės ugdymo kokybės, tobulinti mokytojų kompetencijas naudoti ugdymo procese skaitmenines priemones ir DI .** | | | | | |
| 15 | DI naudojimas ugdymo procese | Mokytojai, dalyvavę DI naudojimo mokymuose, pasidalins patirtimi ir mokymo medžiaga. | Per mokslo metus | V. Kanišauskaitė | Mokymuose dalyvavę mokytojai |
| 16 | Dalyvavimas kvalifikacijos tobulinimo įstaigų organizuojamuose seminaruose, kursuose, savišvietos ir patirties sklaidos aptarimas ir poveikio analizė | Mokytojai metodinėse grupėse geranoriškai dalinsis patirtimi, seminarų, kursų medžiaga, bus puoselėjama bendradarbiavimo kultūra, analizuojamas poveikis ugdymo procese, planuojamas kryptingas kvalifikacijos kėlimas kitiems metams. | Per mokslo metus | Metodinių grupių pirmininkai |  |
| 17 | Metodinės, pedagoginės literatūros naujienų, pedagogams skirtų informacinių leidinių apžvalga ir aptarimas. Mokytojų kompetencijų tobulinimas nuotoliniu būdu. Savišvieta. | Mokytojai metodinėse grupėse su kolegomis nuolat dalinsis metodinėmis naujienomis, aptars naujausius informacinius leidinius, nuotolinius kvalifikacijos tobulinimo renginius. Tobulės mokytojų kompetencijos bei stiprės jų tarpusavio supratimas ir bendradarbiavimas. | Per mokslo metus | Metodinių grupių pirmininkai |  |
| 18 | Mokytojų įsivertinimas ir mokslo metų refleksijos aptarimas | Mokytojai dalinsis patirtimi, stiprės jų tarpusavio supratimas ir bendradarbiavimas, bus išryškintas kvalifikacijos tobulinimo kryptys kitiems mokslo metams. | Birželis | Administracija  Metodinių grupių pirmininkai |  |

PRITARTA

Gimnazijos metodinės tarybos 2025 m. rugsėjo 30 d. posėdyje, protokolo Nr.1

Metodinės tarybos pirmininkė Vitalija Kanišauskaitė